recursal/SuperWikiNEXT-32B huggingface dataset:
**Pavetta** (pol. Pavetta) – Polşa yazıçısı Andjey Sapkovskinin *"Cadugər"* romanlar seriyasının personajı, Sintra şahzadəsi. Kraliça Kalantenin qızı və Sirinin anasıdır.

Bioqrafiya
----------

Həmçinin bax: Sonuncu arzu
Pavetta Kral Ryöqner və kraliça Kalantenin yeganə övladıdır. Atası hələ uşaq doğulmazdan əvvəl onu, Erlenvaldlı cəngavər Yoja verməyə and içmişdi. Sonradan Yoj Nilfqaard taxtının varisi olur. Pavettanın on beş yaşı tamam olduqda Kalante vəfat etmiş ərinin sözünü yerinə yetirməli olur. Yoja ərə gedən Pavetta qız uşağı dünyaya gətirir və onu Sirilla adlandırırlar. Bir neçə il sonra gəmi qızası zamanı Pavetta vəfat edir. Sonradan bəlli olur ki, Pavetta Böyük qanın daşıyıcısı imiş və onun vasitəsiylə həmin qan qızına keçmişdir.

Seriallarda
-----------

Polşa istehsalı olan *"Cadugər"* teleserialında Pavetta rolunu Aqata Buzek canlandırmış, onun ifasında personaj tənqidçilər tərəfindən yüksək qiymətləndirilmişdir. ABŞ istehsalı olan *"Cadugər"* teleserialında isə Pavetta rolunu aktrisa Qaya Mondadori canlandırmışdır. Personaj serialın dördüncü seriyasında təqdim edilmişdir. 

| ⛭Andjey Sapkovskinin *Cadugər* seriyası |
| --- |
| Kitablar | 
* *Sonuncu arzu*
* *Qismət qılıncı*
* *Elflərin qanı*
* *Nifrət zamanı*
* *Alovla vəftiz*
* *Qaranquş qülləsi*
* *Gölün məleykəsi*
* *Fırtına zamanı*

 |
| Film və televiziya | 
* *Cadugər* (film)
* *Cadugər* (Polşa teleserialı)
* *Cadugər* (ABŞ teleserialı)

 |
| Oyunlar | 
* *The Witcher*
* *The Witcher 2: Assassins of Kings*
* *The Witcher Adventure Game*
* *The Witcher Battle Arena*
* *The Witcher 3: Wild Hunt*
	+ *Hearts of Stone*
	+ *Blood and Wine*
* *Gwent: The Witcher Card Game*

 |
| Personajlar | 
* Riviyalı Gerald
* Vengerberqli Yennifer
* Sirilla
* Triss Meriqold
* Lutçu
* Reqis
* Kalante
* Pavetta
* Kaqır ael Keallax
* Emqır var Emreys
* Renfri
* Roqqeveenli Vilqefors
* Eyst Turseax
* Krax an Krayt
* Mışovur
* Streqobor
* Sabrina Qlevissiq
* Foltest
* Tissaya de Vrie
* Frinqilya Viqo
* İstredd
* Toruvyel
* Eskel
* Lambert
* Essi Daven
* Filavandrel
* Arideya
* Torkve

 |
| 
* Category Kateqoriya

 |
**Sevgi hekayəsi**, **Əlaqə** və ya **Zəncirlər** (Rom: **Silsiilay**; ingiliscə: **Chains**) — 2005-ci ildə Xalid Məhəmmədin ssenari xəttini yazdığı və rejissoru olduğu hind dilində çəkilmiş olan romantik filmdir. Filmdə baş rollarda Tabu, Bhumika Çavla, Riya Sen, Celina Ceytli, Anita Hassanandani, Divya Dutta, Rahul Bose, Cimmi Şeirgill, Aşmit Patel və Kay Kay Menon iştirak edir, eyni zamanda filmdə xüsusi geniş obrazı Şah Rukh Khan canlandırır. Film 17 iyun 2005-ci ildə buraxılmışdır.

Süjet xətti
-----------

Film üç qadının hekayəsi ətrafında cərəyan edir.

Sürətlə yüksələn Bollivud aktrisası olan Zianın, onu kino karyerası üçün yetişdirmiş şəxs olan Neel ilə olan isti münasibətləri pozulmaq üzrədir. Ondan uşaq istəyir, amma uşağa görə heç bir məsuliyyət də daşımaq istəmir. Tezliklə o öz yoluna davam edir və özünə başqa bir sevgili tapır.

Anuşka varlı Nikhillə münasibətlərində sevgi tapmaq istəyən telefon operatorudur. Bu vaxt ofisdəki həmkarı Tarun da onu sevir və onu səssizcə izləyir. Əməksevər bir qız olan Anuşkanın sevgi hekayəsində bir dönüş nöqtəsi baş verir və bundan sonra qız iki oğlandan birini seçməlidir. Natasşa böyük təsiri olan bir rolda çıxış edir. Üç qadının hekayəsi, qadınların həmrəylik hərəkatı kimi bir araya gəlməsi ilə birləşmiş bir şəkildə toxunur.

Rehana evdar qadındır və əri Ənvərin ona hostes Preeti ilə xəyanət etməsi faktı ilə üzləşməlidir.
Məzmun
------

Film-tamaşa ata qayğısından məhrum olan, atalığının (*Muxtar Maniyev*) təkidi ilə anası (*Səfurə İbrahimova*) tərəfindən evdən çıxarılan Nargilənin (*Məlahət Abbasova*) zavod direktoru Həsənzadəyə (*Rasim Balayev*) olan "qarşılıqsız" məhəbbəti haqqındadır.

Film-tamaşa haqqında
--------------------

* İki seriyalı film-tamaşa İlyas Əfəndiyevin eyniadlı pyesinin motivləri əsasında çəkilmişdir.
* Film-tamaşa ekranda görünəndən sonra xüsusilə aktyor Rasim Balayevin mükəmməl ifası tamaşaçıların rəğbətinə səbəb oldu. Həsənzadə obrazının mükəmməlliyi aktyorun professionallığından xəbər verir.
* Film-tamaşa aktrisa Məlahət Abbasovanın kinoda ilk işidir.

Film-tamaşanın heyəti
---------------------

### Film-tamaşa üzərində işləyənlər

**Ssenari müəllifi:** İlyas Əfəndiyev, Gülcahan Güləhmədova-Martınova
**Quruluşçu rejissor:** Gülcahan Güləhmədova-Martınova, Tariyel Vəliyev
**Quruluşçu operator:** Eldar Məmmədov
**Quruluşçu rəssam:** Rəfael Əsədov
**Bəstəkar:** Qasım Xəlilov
**Rejissor:** Zəhra Orucova
**Operator:** Seyidağa Mövsümov, Əlövsət Aslanov, Hüseyn Aşurov, Əlövsət Cəlilov
**Səs rejissoru:** Vaqif İmanquliyev, Mikayıl Vəkilov (Mikayıl Vəliyev kimi), Rauf Haşımov
**Qrim rəssamı:** Lyudmila Miroşniçenko
**Mahnıların mətni:** Nəbi Xəzri
**Videoyazı mühəndisi:** Sevinc Xəlilova, Zoya Teymurova, Rauf Kələntərov, Manaf Quliyev, Vaqif Aslanov, Qəzənfər İsmayılov, Məmmədağa Hacıbəyov, Fuad Ağayev, Yafət Xeyirov
**İşıq ustası:** Elxan Əfəndiyev, Elçin Nağıyev, Əhməd Əhmədov
**Rəqslərin quruluşu:** Boris Lukinski
**Redaktor:** İlqar Qasımov
**Direktor:** Faiq Abbasov
**Mahnıları ifa edən:** Flora Kərimova, Qasım Xəlilov, Məlahət Abbasova (titrlərdə yoxdur)
### Rollarda

Rasim Balayev — Həsənzadə
Məlahət Abbasova — Nargilə
Səfurə İbrahimova — Nəzakət
Muxtar Maniyev — Fərəc
Larisa Xələfova — Xurşud
Marina Şarifullina — Sarısaç
Əhməd Salahov — Rəşid
Rüstəm Tağıyev — Aydın
### Film-tamaşanı səsləndirən

Nəcibə Hüseynova — Həsənzadənin arvadının səsi (titrlərdə yoxdur)
**Xörək çuğunduru** və ya **aşxana çuğunduru** — digər çuğundur növləri ilə müqayisədə tərkibində şəkər, mineral maddələr və vitaminlər nisbətən çoxdur. Onun ətli hissəsi zərif, rəngi tünd qırmızı olur.

Aşxana çuğundurunda 3,0-12,0% şəkər, 0,5-3,6% azotlu maddə var. Bunlardan zülalın payına orta hesabla 1,5% düşür. 0,4-2,1% sellüloza, 0,1-2,3% kül, 0,7-2% pektin maddəsi, 1,3% pentozanlar olur.

Quru maddənin ümumi miqdarı 15-20%-dir. Monoşəkərlərdən çuğundurun tərkibində 0,3-1,3% qlükoza və fruktoza vardır. Saxaroza çoxluq təşkil edir və onun miqdarı 2,7-10,7%-dir. Yetişmə və saxlanılma zamanı invertaza fermentinin az aktiv olması nəticəsində saxaroza çoxalır. Saxlanılma zamanı saxarozanın inversiyası nəticəsində monoşəkərlərin miqdarı nisbətən artır, lakin saxarozadan çox olmur.

İstinadlar
----------

1. ↑  .
2. ↑  Ə-C.İ.Əhmədov, N.T.Əliyev. Meyvə və tərəvəzin əmtəəşünaslığı (Dərslik). — Bakı, 2009.

|  |  |
| --- | --- |
| Taksoneyniləşdirmələri | 
* Wikidata: Q165437
* APNI: 436280

 |
*Möcüzə* — rejissoru və ssenaristi Mahsun Qırmızıgül olan 2014-cü il istehsalı film. Film 1 yanvar 2015-ci ildə kinoteatrlarda göstərilmişdir. Çəkilişləri Foça, Qars, Uşak və Kağızmana bağlı bir kənddə aparılmışdır.

Məzmun
------

Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***

Film 1961-ci ildə baş vermiş gerçək hekayəyə əsaslanır. Çox rahat şəraiti olan sahil qəsəbəsindən Anadolunun dağ kəndinə təyin olunan Mahir müəllimin kəndə gəlməsi ilə kəndlilər uşaqlarının savadlancağına ümid edirlər. Lakin kənddə təhsil üçün məktəb binası belə yoxdur. Mahir qızların da məktəbə göndərilməsi şərti ilə kənddə qalmağı qəbul edir. Kəndxudanın Aziz adlı əngəlli oğluna da dərs verən Mahir onun inkişafına səbəb olur. Kəndxuda Azizdən başqa bütün övladlarını evləndirmişdir. Azizin evlənmək istəyini atası hər dəfə rədd etmək məcburiyyətində qalır. Kəndxuda şəhərdə olarkən bir nəfərin sui-qəsddən sağ çıxmasına səbəb olur. Həmin insan yaxşılığın əvəzini vermək üçün qızını onun oğluna verəcəyini bildirir. Lakin kəndxuda oğlunun şikəst olduğunu deyir. O, isə "qəlbi şikəst olmasın" deyir və qızını Azizə ərə verir. Aziz evləndikdən sonra kəndlilərin ələ salmalarına dözə bilmir və kənddən qaçır. Mahir də təyini bitdiyi üçün kəndi tərk edir. 7 il sonra Mahir kəndə Aziz və onun 2 uşağı ilə qayıdır. Hamı Azizin tamamilə sağalmasına təəccüb edir və ondan əməliyyat olunub olunmadığını soruşur. Aziz isə "xeyr mən sadəcə arvadıma aşiq oldum" deyir. 

Xəbərdarlıq **Xəbərdarlığın sonu.**

Rollarda
--------

* Mahsun Qırmızıgül
* Talat Bulut — Muallim Mahir
* Ali Sürmeli — Haydar
* Mert Turak — Aziz
* Seda Tosun — Mızgin
* Zafer Alpat — Zafer Ögretmen
* Meral Çetinkaya — Hazar
* Serpil Gül — Güle'nin annesi
* Berivan Kahraman — Sare
* Büşra Pekin — Gülten (Güle)
* Cezmi Baskın — İsa
* Dilek Denizdelen — Rinde
* Doğukan Polat — Feyzi
* Erdem Yener — Celal
* Erol Demiröz — Muhtar
* Eylem Yıldız — Hanım
* Haki Biçici — Minibüs şoförü
* Çisil Oral — Kız
* İlke Aycan Şener — Mahir'in kızı
* Meriç Benlioğlu -
* Metin Yıldız — Nevzat
* Nazmi Kırık — Şemsettin
* Nilgün Karababa — Bese
* Nisa Melis Telli — Ceren (Mahirin kzı)
* Özgür Özdemir —
* Reyhan Ulu Ekinci — Şemsettinin eşi
* Rosi Barbarosa — Hakim
* Sinan Bengier — Hasan
* Şenay Aksoy — Roşnanın annesi
* Şenay Gürler — Cemile
* Tansel Öngel — misafir oyuncu
* Yıldız Kültür — Hene
* Cihat Tamer — Milli Eğitim müdürü
* Serhat Çağlayan

İstinadlar
----------

1. ↑  "Arxivlənmiş surət". 2015-01-12 tarixində arxivləşdirilib. İstifadə tarixi: 2015-03-27.
2. ↑  "Arxivlənmiş surət". 2015-01-12 tarixində orijinalından arxivləşdirilib. İstifadə tarixi: 2015-03-27.
**Dəniz Supermeni və Eynəkli** (*ing.* Mermaid Man and Barnacle Boy — hərfən *Dəniz Adamı və Molyusk Oğlan*) — Süngər Bob Kvadrat Şalvar cizgi serialının obrazlarından biri.

Dənizdə yeganə super qəhrəmanlardır. Multiplikator və dəniz bioloqu olan, eyni zamanda cizgi serialının yaradıcısı olan Stiven Hillenberq tərəfindən uydurulmuş obrazlardır. Originalda Dəniz Supermenini Ernest Borqnayn, Eynəklini isə Tim Konuey səsləndirir.

Haqqında
========

Dəniz Supermeni və Eynəkli su (dəniz) altında yaşayan yeganə super qəhrəmanlardır. Uydurma şəhər olan Bikini Bottomda yaşayırlar. əvvəlcə ABŞ-də yaşayan sıradan insanlar olmuşlar. Sonradan qəza nəticəsində suya düşmüş, ancaq suda nəfəs almağı bacarmışlar. Vaxtı ilə onların qəhrəmanlıqları haqqında "Dəniz Supermeni və Eynəklinin macəraları" adlı teleserial çəkilmişdir. Onlar daha sonra qocalmış, pensiya almış və qocalar evində yaşamağa başlamışlar. Ancaq daha sonra pensiyadan çıxmış, qəhrəmanlıq fəaliyyətlərini davam etdirmişlər. Onlar Men Rey, Atom Paltusu, Çirkli Köpük və digər dəniz canilərinin düşmənləridirlər. Süngər Bobun, Patrikin və bir çox sakinlərin sevimli qəhrəmanlarıdırlar. Krasti Krabda Krabsburger (adi hamburgerdir, Mister Krabsın şərəfinə adı dəyişdirilmişdir) yeməyi sevirlər. 2012-ci ildən sonra onları səsləndirənlər sağlamlıq probleməri səbəbilə serialdan ayrılmışlar. Artıq serialda Dəniz Supermeni və Eynəkli heç bir rola malik deyillər. 8 iyul 2012-ci ildə Ernest Borqnayn, 14 may 2019-cu ildə isə Tim Konuey vəfat etdi. Artıq obrazlar sadəcə reklam tablolarında, həmçinin yoldan keçən lal obrazlar kimi görünürlər.


|  |  |
| --- | --- |
|  | ***Cizgi filmi** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Məzmun
------

Kinolent insanın günaha batması haqqındadır. Ərini itirmiş qadın oğlu ilə qəbristanlığa ərinin qəbrini ziyarət etməyə gəlir. Həmin vaxt bir kişi də qızı ilə arvadının qəbrini ziyarət edir. İlk tanışlıq sonradan ehtiraslı sevgiyə çevrilir, ölülərini, hətta övladlarını belə unudurlar. Ehtirasın insan ağlına hakim kəsildiyi bir vaxtda İsa peyğəmbər yenidən zühur edir. Film insanın günaha batması mövzusunda fantaziyadır.

Film haqqında
-------------

* Film rejissor Şahin Sinanın quruluşçu rejissor kimi kinoda ilk işidir.

Festivallar və mükafatlar
-------------------------

1)1992-ci ildə Göteborq şəhərində(İsveç) keçirilən Beynəlxalq kinofestival
* Rejissor Şahin Sinaya ən yaxşı debütə görə priz və diplom verilmişdir.

2)1993-cü ildə Sankt-Peterburqda "Bəyaz Gecələr" devizi altında keçirilən "Festivallar Festivalı" beynəlxalq kino baxışı
* Filmə "Novoe Kino" Prizi və Diplomu verilmişdir.

Filmin heyəti
-------------

### Film üzərində işləyənlər

**Ssenari müəllifi :** Şahin Sina
**Quruluşçu rejissor :** Şahin Sina
**Quruluşçu operator :** Nikolay Pokoptsev
**Quruluşçu rəssam :** Andrey Pastuşenko
**Bəstəkar :** Andrey Andersen
**Səs operatoru :** Oksana Struçina
**Prodüser :** Anatollu Qasımov (Anatoli Qasımov kimi)
### Rollarda

Zemfira Nərimanova
Aleksandr Mixayliçenko

Xarici keçid
------------

Filmi izlə
**"Səyahət"** (it. Il viaggio) — rejissor Vittorio de Sikanın İtaliya-Fransa istehsalı olan filmi.

Məzmun
------

Adriana de Mauro Çezare Braciyə aşiq olub. Lakin Çezare atasının son qərarını biləndən sonra öz qardaşı Antoni ilə Adriananın evlənməsinə razılıq verir. Amma məsələ elə gətirir ki, Antonio avtomobil qəzasında həlak olur. Adriana ərinin ölümünə kədərlənir və Çezare onu yenidən həyatına qaytarmağa çalışır. Qadının keçirdiyi ağır günlər nəticəsində onda ağrılar və başgicəllənmələrlə müşahidə olunur. Çezare onu həkimə aparır. Həkim müayinədən mənfi diaqnoz qoyur: Adriana sağalmaz xəstəliyə tutulub və çox yaşamayacaq. Çezare vaxt itirmədən ona evlilik təklifi edir. Buna baxmayaraq, onların münasibətləri Adriananın anasının xoşuna gəlmir.

Film haqqında
-------------

* Film Vittorio de Sikanın kinoda son işidir. Belə ki, film ekranlara çıxandan səkkiz ay sonra rejissor vəfat etmişdir.

Filmin heyəti
-------------

### Film üzərində işləyənlər

**Əsərin müəllifi :** Luici Pirandello
**Ssenari müəllifləri :** Diyeqo Fabbri, Massimo Françoza, Luiza Montanyana
**Rejissor :** Vittorio de Sika
**Operator :** Ennio Qvarnyeri
**Rəssam :** Luici Skaççyanoçe
**Bəstəkar :** Manuel de Sika
**Prodüser :** Karlo Ponti
**Montaj :** Kim Arkalli
**Geyim rəssamları :** Marsel Eskofye, Bruno Raffaelli
**Qrim :** Cüzeppe Annunsiata, Ron Berkeli, Alessandro Yakoponi
**Səs rejissoru :** Karlo Palmyeri
**Dirijor :** Aleksandr Blonkştayner
**Xoreoqraf :** Umberto Perqola
### Rollarda

| Aktyor | Rol |
| --- | --- |
| Sofi Loren | Adriana de Mauro |
| Riçard Börton | Çezare Braci |
| İen Bennen | Antonio Braci |
| Barbara Pilavin | Adriananın anası |
| Renato Pinçiroli | həkim Maşione |
| Daniele Varqas | vəkil don Liborio |
| Sercio Bruni | Armando Cill |
| Ettore Ceri | Rinaldo |
| Olqa Romanelli | Klementina |
| İzabell Marşal | gülçü |
| Rikkardo Manqano | həkim Karlini |
| Annabella İnkontrera | Simona |
| Antonio Anelli | Cakomo Puççini |
| Luka Bonikalsi |  |
| Franko Lauriano | vəkilin köməkçisi |
| Paolo Lena | Nandino |
| Françesko Leone |  |
| Covanni Lo Kaşo |  |
| Covanni Lo Monako |  |
| Cüzeppe Namio |  |
| Tito Nikotra |  |
| Barri Simmons | həkim de Paolo |

Mükafatlar və nominasiyalar
---------------------------

### Mükafatlar

#### 1974-cü ilin "Devid di Donatello" mükafatı:

Ən yaxşı aktrisa – Sofi Loren
#### 1974-cü ilin "San-Sebastyan" beynəlxalq kinofestivalının mükafatı:

Ən yaxşı aktrisa – Sofi Loren

İstinadlar
----------

1. ↑  "Il Viaggio". 2016-03-09 tarixində arxivləşdirilib. İstifadə tarixi: 2013-11-12.
2. ↑  "The Voyage". NY Times. 2011-05-17 tarixində arxivləşdirilib. İstifadə tarixi: 16 avqust 2016.
**Gün çıxması əməliyyatı** (*ing.* Operation Sunrise) — Vyetnam müharibəsi zamanı Cənubi Vyetnamın Vyetkonqa (VC) qarşı uzunmənzilli əks-hücumunun ilk mərhələsi. 1962-ci ilin martında Birləşmiş Ştatlarla birlikdə başladılan əməliyyatın məqsədi müasir ABŞ hökumət sənədlərinə görə "Vyetkonqu Sayqondan 40 mil şimal-qərbdəki ərazidən təmizləmək" idi. Sayqondan 35 mil (56 km) uzaqlıqda yerləşən Binzıonq vilayətinin Benkat rayonundan Teynin və Fıoktuy vilayətlərini əhatə etmişdir. "Strateji hamletlər" anlayışı "Gün çıxması" əməliyyatının bir hissəsi kimi formalaşdırılmışdı və əməliyyat bunun əsasında yaranmış Strateji Hamlet Proqramı üçün "sınaq sahəsi" rolunu oynayırdı. Əməliyyat daha geniş Ürəklər və ağıllar kampaniyasının bir hissəsi olaraq istənilən effekti verə bilməmişdir. Ərazidə Vyetkonq elementlərinin sayının azaldılmasında uğur qazanılmasına baxmayaraq, yerli vətəndaşlar öz evlərindən çıxarılmasının əleyhinə idilər. 70 ailənin könüllü olaraq köçürülməsi və daha 140 ailənin hədə-qorxu ilə köçürülməsi nəticəsində yerli əhalinin müharibə səylərinə dəstəyi şübhə altına düşmüşdü. ABŞ Beynəlxalq İnkişaf Agentliyi köçürülən ailələrə 300 min dollar təzminat ayırmışdı. ABŞ əsgərlərinin hamletlərə baxışları bəzən rəğbətlə qarşılanırdı, general Tomas Bovenin saxladığı əsgər mahnılarından ibarət mahnılar toplusunda hamletlərdə saxlanılan kəndlilər ilə empatiya hissi nümayiş olunurdu.

İstinadlar
----------

1. ↑  "Foreign Relations of the United States, 1961–1963, Volume II, Vietnam, 1962 - Office of the Historian". history.state.gov. İstifadə tarixi: 2020-01-25.
2. 1 2  *Donnell, John C. 1919-.* The Vietnamese "strategic hamlets" : a preliminary report. Rand Corp. 1962. OCLC 6457195.
3. ↑  *Beckett, Ian F. W.* "Robert Thompson and the British advisory mission to South Vietnam, 1961–1965". Small Wars & Insurgencies (ingilis). 8 (3). 2007-11-26: 54. doi:10.1080/09592319708423184.
4. ↑  *Latham, Michael E.* "Redirecting the revolution? The USA and the failure of nation-building in South Vietnam". Third World Quarterly. 27 (1). 2006-02-01: 27–41. doi:10.1080/01436590500368743. ISSN 0143-6597.
5. 1 2   (#empty\_citation)
6. ↑  "Miscellaneous Songs (1960s)". www.horntip.com. İstifadə tarixi: 2020-01-25.
7. ↑  *Bowen, Thomas.* The Longest Year: A Collection of Songs by Advisors and Civilians in the Vietnam War. Buffalo: Vietnam Veterans Oral History and Folklore Project. 1990.
Original sandığında 4 ədəd Panzerfaust, Helsinki Hərbi Muzeyi
**Panzerfaust** ("zireh yumruğu" və ya "tank yumruğu"), İkinci Dünya müharibəsində Almanların hazırladığı ən təsirli tank əleyhinə silah idi. 6 milyon ədəd istehsal edilmişdi. Bu gün istifadə olunan RPG raketlərinin atası hesab olunur. 90 mm diametrli kumulyativ effektli doldurulmuş partlayıcı başlığı var idi. Çəkisi 5–10 kq və təxminən bir metr uzunluğunda idi. Onun boru korpusu aşağı dərəcəli poladdan hazırlanmışdır. Təsir dairəsi 60 metr idi. Almanlar tərəfindən əvvəlcə onlar piyada dəstələrinə paylanmış, sonralar bu tank əleyhinə silahı daşıyan xüsusi tank əleyhinə qoşunlar yaradılmışdır. Atış sürəti və effekti yüksək idi. Düşmən tanklarını 200 mm-ə qədər vurmağı bacarırdı. Onsuz da mövcud olan Rusiya tanklarının zireh qalınlığı 125 mm-dən çox olmurdu.

Lakin sonradan Rusiya ordusu bu təsirli silaha qarşı çıxmağın yeganə yolunun Panzerfaust mənzilinə girmədən hücum olduğunu düşünmüş və 100 metrdən çox Alman qoşunlarına yaxınlaşmamaq qərarına gəlmişdilər. Qərb Cəbhəsinin son günlərində Alman ordusunda rus tankları ilə toqquşacaq bir tank bölməsi olmadığından Panzerfaust daşıyan milis bölmələri olam "Volkssturm"un meydana gətirilməsinə diqqət yönəldildi. Berlin döyüşü zamanı rus tank birləşmələri binaların arasına girərək Panzerfaust üçün ideal hədəf olmuş və ağır itkilər vermişdir.
**"Sifarişçi"** — Natiq Rəsulzadənin ssenarisi əsasında Elnur Mehdiyevin filmi.

Məzmun
------

Ağır xəstəliyə düçar olan bir nəfər (*Ötkəm İsgəndərov*) ağrılara dözməyib öz ölümünə qərar verir. Lakin killer (*Kazım Həsənquliyev*) onu qətlə yetirməyə hazırlaşdığı son anda xəstə fikrindən daşınır. Beləliklə də yaşamaq yanğısı, həyatın gözəlliyi ölümə qalib gəlir.

Film haqqında
-------------

Film yazıçı Natiq Rəsulzadənin eyniadlı hekayəsi əsasında ekranlaşdırılmışdır.

Filmin heyəti
-------------

### Filmin üzərində işləyənlər

**Quruluşçu rejissor:** Elnur Mehdiyev
**Ssenari müəllifi:** Natiq Rəsulzadə
**Quruluşçu operator:** Şərif Şərifov
**Quruluşçu rəssam:** Ağaəli İbrahimov
**Səs operatoru:** Nataliya Nuriyeva
**Musiqisindən istifadə edilən bəstəkar:** Yanni
### Rollarda

Ötkəm İsgəndərov — sifarişçi
Mehriban Xanlarova — sifarişçinin sabiq sevgilisi
Kazım Həsənquliyev — killer

İstinadlar
----------

1. ↑  Natiq Rəsulzadə. Ev. Bakı: Çənlibel, 2012.

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 320.

Xarici keçidlər
---------------

* Filmi izlə
**Nağıl dünyasının sakini. Əlisəttar Atakişiyev** — rejissor Elvin Vəlimətovun 2015-ci ildə Azərbaycan Televiziyasında çəkdiyi sənədli film.

Məzmun
------

Filmdə kinorejissor, operator, ssenarist və rəssam, Azərbaycanın əməkdar incəsənət xadimi Əlisəttar Atakişiyevin xatirəsinə həsr olunur.

Film haqqında
-------------

Filmdə "Bir ailə", "Arşın mal alan", "Fətəli xan", "Doğma xalqıma", "O olmasın, bu olsun", "Uzaq sahillərdə", "Bir qalanın sirri", "Bizim küçə", "Sehrli xalat", "İstintaq davam edir", "Qərib cinlər diyarında" filmlərinin kadrlarından istifadə edilmişdir.

Səhvlər
-------

* *Xronoloji:* Filmdə "Arşın mal alan" filminin ekranlara 1944-ci ildə çıxdığı deyilir. Əslində isə həmin film 1945-ci ildə ekranlara çıxmışdı.
* *Xronoloji:* Filmdə "Uzaq sahillərdə" filminin ekranlara 1957-ci ildə çıxdığı deyilir. Əslində isə həmin film 1958-ci ildə ekranlara çıxmışdı.
* *Xronoloji:* Filmdə "Bir qalanın sirri" filminin ekranlara 1958-ci ildə çıxdığı deyilir. Əslində isə həmin film 1959-ci ildə ekranlara çıxmışdı.

Filmin heyəti
-------------

### Film üzərində işləyənlər

**Müəllif:** Sevda Ağazadə
**Rejissor:** Elvin Vəlimətov
**Operator:** Elşən Bədəlov
**Montaj:** Rəşad Rəhimov, Araz Əjdərov
**Videomateriallar:** Cavid Babayev
**Rejissor assistentləri:** Samir Məlikov, Mikayıl Əjdəroğlu
**İnzibatçı:** Etibar Almazov
**Mətni oxuyan:** Sevda Ağazadə (titrlərdə yoxdur)
**Musiqi tərtibatı:** Əliabbas Qasımov
**Redaktor:** Səyavuş Məmmədov
### Rollarda

Kazım Bağırov
Ceyhun Əliyev
Əliyula Əliyev
Ənvərpaşa Vəliyev
Yusif Vəliyev
Əliheydər Abbaslı
### Filmdə iştirak edənlər

Əlisəttar Atakişiyev (arxiv; kinorejissor, operator, ssenarist, rəssam)
Rasim İsmayılov (şəkil; kinorejissor, operator, ssenarist)
Rafiz İsmayılov (şəkil; kino rəssamı)

Xarici keçid
------------

* Filmi izlə
Məzmun
------

Bu nağılvari əhvalatda macəralar da var, möcüzələr də, yalandan atışmalar da var, doğruçu təqiblər də.

Bütün uşaq nağıllarında olduğu kimi, bu cizgi filmində də hər şey yaxşı qurtarır və pis oğlan nəhayət mehriban və xeyirxah olur.

Filmin heyəti
-------------

### Film üzərində işləyənlər

**Ssenari müəllifi:** Sara Nəzirova (Sara Nəzərova kimi)
**Kinorejissor:** Vahid Talıbov
**Quruluşçu rəssam:** A.Sadıqzadə, Yuri İsaykin
**Kinooperator:** Ramiz Ağayev, Ziya Xəqani
**Bəstəkar:** Mobil Babayev
**Cizgi rəssamı:** Vahid Talıbov, Bəhmən Əliyev, Firəngiz Quliyeva, Əziz Məmmədov, Ş.Nanaziaşvili
**Səs operatoru:** Akif Nuriyev
**Rəssam assistenti:** Məlahət Hümbətova
**Montaj edən:** Lidiya Vyalsova
**Redaktor:** Çingiz Qaryağdı
**Filmin direktoru:** Faiq Abdullayev

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 317.

Xarici keçidlər
---------------

* Filmi izlə
**Nizami Bəhmənov** (4 aprel 1948, Şuşa, DQMV – 13 sentyabr 2008, Bakı) — Dağlıq Qarabağın Azərbaycanlı İcması İctimai Birliyinin keçmiş rəhbəri, Şuşa rayon İcra Hakimiyyətinin keçmiş başçısı.

Həyatı
------

Nizami Bəhmənov 4 aprel 1948-ci ildə anadan olub. 1970-ci ildə Azərbaycan Politexnik İnstitutunu bitirmişdir. Əmək fəaliyyətinə 92 saylı Şuşa Tikinti İdarəsində fəhlə kimi başlamışdır.

1970-ci ildən fəhlə, usta, iş icraçısı, baş mühəndis, 1979-cu ildən Şuşa Təmir-Tikinti İdarəsinin rəisi, 1981-ci ildən 92 saylı Şuşa Tikinti İdarəsinin rəisi, 1989-cu ildən Dağlıq Qarabağ Layihə Sənaye-Tikinti Birliyinin müdiri, 1992-ci ildən isə Şuşa rayon İcra Hakimiyyətinin başçısı vəzifələrində çalışıb. O, həmçinin Dağlıq Qarabağın Azərbaycanlı İcması İctimai Birliyinin sədri olub.

Nizami Bəhmənov 2008-ci ildə "Şöhrət" ordeni ilə təltif olunub.

Nizami Bəhmənov 13 sentyabr 2008-ci ildə vəfat edib.

Mənbə
-----

* "Azərbaycanda Kim Kimdir" ensiklopedik məlumat kitabı. Bakı-1999
* "Dağlıq Qarabağın Azərbaycanlı İcması"nın rəhbəri Nizami Bəhmənov vəfat edib Arxivləşdirilib 2011-08-12 at the Wayback Machine

İstinadlar
----------
**Kiçik Tokioda mübahisə** (*ing.* Showdown in Little Tokyo) – 1991-ci ildə istehsal olunmuş ABŞ bədii filmidir. Filmin orijinal davam etmə müddəti 79 dəqiqə, qısaldımış variantı isə 76 dəqiqədir.

Məzmun
------

Filmdəki hadisələr 1980-cı illərdə Los-Anceles şəhərində təsadüf edir. Polis işçisi Kris Kenner Los Ancelesin Yapon rayonu Tokio şəhərciyində işləyir. Krisin valideynləri yapon əsilli olmuşlar. Onlar Yapon Yakudza bandası tərəfindən qətlə yetirilmişlər. Kris həmişə valideynləri öldürən qatilin daxili xüsusiyyətlərini yadında saxlamağa çalışır. Polis xidməti onun yanına Conni Muratu adlı yapon yoldaşı göndərir. Conni də yapon əsilli polisdir, kiçik yaşlarında ABŞ-yə köçüb, buranın mədəniyyəti ilə yaşayır. Əvvəlcə onlar bir-birinə mənfi münasibət bəsləyirlər. Lakin bir neçə müddətdən sonra dost olurlar. Gecə klubunda rəqqasənin öldürülməsi və rayonda Metamfetamin narkotikanın yayılması, polislərin diqqətiniz cəlb edir. Bu səbəbdən Kris Kenner və Conni Muratu Yakudza bandasının axtarışına başlayırlar. Yakudza bandasının başçısı isə Yosidadır. Kenner onu ilk dəfə görəndə valideynlərinin qatili olduğunu başa düşür...

İstinadlar
----------

1. ↑  .
2. ↑  .
3. ↑  "Showdown in Little Tokyo (1991)". Box Office Mojo. 1991-09-10. 2019-01-23 tarixində arxivləşdirilib. İstifadə tarixi: 2012-08-23.

Xarici keçidlər
---------------

* *Kiçik Tokioda mübahisə* — Internet Movie Database saytında.
**Stalinin qaranlıq keçmişi** — qısametrajlı sənədli film.

Məzmun
------

Ekran əsərində qəddar, kapitalizmin ən böyük düşməni, minlərlə insanın ölümünün baiskarı kimi tanınan Stalinin ömür yoluna, xüsusilə də Bakıdakı fəaliyyətinə xüsusi yer ayrılmışdır. Tarix Stalini qəddar, kapitalizmin ən böyük düşməni, minlərlə insanın ölümünün baiskarı kimi tanıyır. İosif Vissorionoviç Cuqaşvilinin (Stalin) anası onu din xadimi kimi görmək istəyirmiş. Lakin tale elə gətirib ki, Stalin din xadimi yox, böyük imperiyanın ən böyük diktatoru olub. O dövrdə Stalin deyirmiş ki, onun həyat məktəbi Bakı olub. O, Azərbaycan dilində də danışa bilirmiş. O, Bakı qoçularının ətrafında birləşərək neftxudalardan böyük miqdarda pullar toplayıb. Stalin Bakıda 7 dəfə çar ordusu tərəfindən həbs edilsə də, o, Bakı qoçularının köməyi ilə Bayıl türməsindən qaça bilib. Buna baxmayaraq 28 aprel 1920-ci ildə — Azərbaycanda Sovet hakimiyyəti qurulduqdan sonra "Koba" ləqəbli Stalini şəxsən tanıyan 200-dən çox Bakı qoçusu bir-bir güllələnmişdir.

Filmin üzərində işləyənlər
--------------------------

Ssenari müəllifi: Cəlaləddin Qasımov  

Quruluşçu rejissor: Cəlaləddin Qasımov  

Baş prodüser: Cəlaləddin Qasımov  

Redaktor: Əkbər Qoşalı  

Mətni səsləndirən: Eldost Bayram

Mükafatlar
----------

"Stalinin qaranlıq keçmişi" sənədli filmi təqdim olunduğu 6 beynəlxalq festivaldan 4-nün müsabiqə proqramına daxil edilmişdir. "Stalinin qaranlıq keçmişi" filminin seçildiyi festivallar aşaağıdakılardır.

| İl | Mükafatın adı | Ölkə | Nəticə |
| --- | --- | --- | --- |
| 8 aprel 2019 | INTERNATIONAL SHORTSFILM FESTIVAL | Avstraliya Avstraliya | Seçilmiş |
| 8 aprel 2019 | The Lift-Off Sessions | Böyük Britaniya Böyük Britaniya | Seçilmiş |
| 11 aprel 2019 | First-Time Filmmaker Sessions | Böyük Britaniya Böyük Britaniya | Seçilmiş |
| 11 may 2019 | Cefalù film festival 2019 | İtaliya İtaliya | Seçilmiş |
| 1 iyun 2019 | Under The Stars International Film Festival | İtaliya İtaliya | Seçilmiş |
| 10 sentyabr 2019 | International Moving Film Festival | İran İran | Yarı Finalçı |
| 10 sentyabr 2019 | LIFFT INDIA FILMOTSAV — World Cine Fest | Hindistan Hindistan | Yarı Finalçı |
| 10 sentyabr 2019 | 2019 Cutting Edge Film Festival | ABŞ ABŞ | Seçilmiş |
| 1 oktyabr 2019 | DIRECTORS CUT INT'L FILM FESTIVAL | Kanada Kanada | Yarı Finalçı |
| 10 noyabr 2019 | Festiflix | ABŞ ABŞ | Seçilmiş |
| 10 noyabr 2019 | Directors Circle Festival of Shorts Pensilvaniya | ABŞ ABŞ | Seçilmiş |
| 24 noyabr 2019 | FIORENZO SERRA FILM FESTIVAL | İtaliya İtaliya | Seçilmiş |
| 12 dekabr 2019 | Inshort Film Festival 2019 | Nigeriya Nigeriya | Seçilmiş |
| 1 yanvar 2020 | The BeBop Channel Content Festival | ABŞ ABŞ | Seçilmiş |
|

İstinadlar
----------

1. ↑  "Azərbaycanda çəkilən "Stalinin qaranlıq keçmişi" filmi 4 festivalda uğur qazanıb". 2020-09-24 tarixində arxivləşdirilib. İstifadə tarixi: 2019-05-20.
2. ↑  "Stalinin qaranlıq keçmişi" filmi 4 festivalın müsabiqə proqramına daxil edilib
**Teymur Rəsulov**  ({{DVTY}} şablonu boşdur ) — Birinci Qarabağ döyüşlərində şəhid olmuşdur.

Həyatı
------

Rəsulov Teymur Vəliağa oğlu 05 fevral 1973-cü ildə Masallı rayonu Mololon kəndində anadan olub. Masallı rayonu Mahmudavar kəndində şəhidlərin xatirəsinə abidə ucaldılmışdır. Şəhid Teymur Rəsulov da burda yer alır.

Təhsili
-------

1979-cu ildə Masallı rayonu Mololon kənd 8 illik məktəbinə daxil olmuşdur. 1987-ci ildə 8 illik məktəbi bitirmişdir. Daha sonra Lənkəran Peşə məktəbinə daxil olmuş və qaynaqçı peşəsi üzrə təhsil almışdır. 1992-ci ildə həqiqi hərbi xidmətə çağırılır.

Hərbi xidməti
-------------

1992-ci ildə hərbi qulluğa Gürcüstana gedir. 7 ay burda qulluq edir. Daha sonra ölkəyə qayıdaraq, Ağdam-Ağdərə uğrunda gedən döyüşlərə qatılır. Burda qəlpə yarası aldığı üçün döyüşlərdən bir müddət aralı qalır. Sağaldıqdan sonra bu dəfə könüllü olaraq Füzuli uğrunda gedən döyüşlərə qatılır. 10 yanvar 1994-cü ildə Füzuli uğrunda gedən döyüşlərdə düşmən təxribatının qarşısını alarkən şəhid olur.

İstinadlar
----------

1. ↑  "Şəhidlərin xatirəsinə abidə". 2023-03-12 tarixində arxivləşdirilib. İstifadə tarixi: 2023-03-17.
**«Stalinqrad»** (*rus.* Сталинград) — rejisor Fyodor Bondarçuk tərəfindən IMAX formatında çəkilmiş ilk Rusiya filmidir. Sentyabr 2013-ci ildə film mükafat üçün "Ən Yaxşı Xarici Film" və "Oskar" mükafatı üçün Rusiya tərəfindən namizədliyini irəli sürüb. 
Film 2013-ci ilin oktyabrın 10-da çıxıb.

Film 1941-1945-ci illər Böyük Vətən müharibəsi dövründə qanlı döyüşlərdən bəhs edir.

Məzmunu
-------

1942-ci il. Stalinqrad. Sovet ordusu Volqanın sol sahilini işğal etmiş alman ordusuna əks-hücum etməyi planlaşdırır. Lakin hücum alınmır. Yalnız kapitan Qromovun komandasında olan kəşfiyyatçılar o biri sahilə keçə bilir və evlərin birini zəbt edirlər. Onlara bu evi nəyin bahasına olursa olsun mühafizə etmək əmri verilir. Evin içində möcüzə ilə sağ qalmış Sovet əsgərlərindən başqa onun axırıncı sakinini — 19 yaşlı Katyanı tapırlar. Alman zabiti Kana düşmənlərin işğal etdikləri evi geri almaq göstərişi verilir. Bəşəriyyətin tarixində ən qanlı döyüşlərindən birinin fonunda sevgi hekayələri və xasiyyətlərin dramatik qarşıdurması göstərilir.

Rollarda
--------

* Mariya Smolnikova — Katya
* Pyotr Fyodorov — kapitan Qromov
* Dmitri Lısenkov — Çvanov snayper
* Aleksey Barabaş — kəşfiyyatçı Aleksandr Nikiforov
* Andrey Smolyakov — topçu
* Yana Studilina — Maşa
* Sergey Bondarçuk — Sergey Astaxov
* Oleq Volku — Krasnov
* Tomas Kreçmann — kapitan Piter Kan
* Xayner Lauterbax — Xanz polkovnik
* Yuri Nazarov — bələdçi



1. ↑  Freebase Data Dumps. Google.
**Bala başa-bəla** — tammetrajlı bədii televiziya film-tamaşası.

Əsər rejissor Şərif Qurbanəliyev tərəfindən 1995-ci ildə ekranlaşdırılmışdır. Film-tamaşa "Sabah" eksperimental yaradıcılıq emalatxanasında istehsal edilmişdir. Film-tamaşa Əli Əmirlinin "Bala, bəla sözündəndir" pyesinin motivləri əsasında çəkilmişdir. Tamaşanın çəkilişləri Müqəddəs Ramazan ayında olduğu üçün aktyor Cahangir Novruzov oruclu imiş və aktyor üçün ən çətin səhnələrdən biri qonaqlıq səhnəsi olub. Rejissor Şərif Qurbanəliyev film-tamaşada aktyor kimi də iştirak edir. Amma titrlərdə onun adı Şərif Məcbur kimi göstərilib. Səbəbi də bu olub ki, rejissor bu rola aktyor tapa bilməyib, məcburiyyət qarşısında özü ifa etməli olub. İzzət Nəfislinin evində divardan asılan şəkildə Suğra ilə İzzətin uşaqlıq şəklini görürük. Əslində həmin şəkil aktyor Cahangir Novruzovun uşaqlıq şəklidir. Aktyorun anası Nəsibə Zeynalova zarafat üçün hələ uşaq ikən Cahangirin həm oğlan, həm də qız paltarında ayrı-ayrı şəkillərini çəkdiribmiş. Yumoru sevən aktrisa qohum əqrəbaya bu şəkilləri göstərib, "Görürsünüz mənim bir qızım da var" deyirmiş. Rejissor Şərif Qurbanəliyev bu şəkilləri görəndən sonra onları tamaşada da istifadə etmək qərarına gəlib və iki şəkili birləşdirərək dekorda divardan asdırmış. Əsas rolları Cahangir Novruzov, Səidə Quliyeva, Ələkbər Hüseynov, Afaq Bəşirqızı ifa edirlər.

Məzmun
------

Film-tamaşada hadisələr nazir İzzət Nəfislinin gördüyü yuxu ətrafında cərəyan edir. Burada oğullarını əsgərlikdən saxlamaq üçün min cür yol tapan vəzifə adamları tənqid edilir.

Filmin heyəti
-------------

### Film üzərində işləyənlər

**Rejissor:** Şərif Qurbanəliyev
**Əsərin müəllifi:** Əli Əmirli
**Ssenari müəllifi:** Əli Əmirli, Şərif Qurbanəliyev
**Operator:** Eldar Məmmədov
**Rəssam:** Rafael Əsədov
**Bəstəkar:** Eldar Mansurov
### Rollarda

Cahangir Novruzov — İzzət
Səidə Quliyeva — İzzət
Ələkbər Hüseynov — Cəmil
Afaq Bəşirqızı — Suğra
Şərif Qurbanəliyev — Hacı Hacısoy
Nuriyyə Əhmədova — Zəhra
Muxtar Maniyev — Qədir
İlqarə Tosova — Cəmilə
Rafael İsgəndərov — Şamil
İlhamiyyə Rzayeva — jurnalist
Rəzzaq Məmmədov — fotomüxbir
Natiq Fərzəliyev — həkim və jurnalist
Elbrus Vahidov — tərcüməçi

İstinadlar
----------

1. ↑  "Bala-başa bəla!". 2023-07-01 tarixində arxivləşdirilib. İstifadə tarixi: 2018-05-19.

Xarici keçidlər
---------------

* Filmi izlə
Məzmun
------

Müasir Azərbaycan kəndlərində kişi əhalisinin qazanc naminə uzun müddətə ölkədən kənara getməsi nəticəsində kəndlərdə yaranan ictimai-mənəvi ab-hava və problemlər filmin əsas süjet xəttini təşkil edir.

Gənc qız (Sevinc Hüseynli) anasının (Firəngiz Babayeva) xəstə olduğunu görüb istəklisindən ayrılaraq neçə illər öncə qazanc dalınca Rusiyaya yollanan və tez bir zamanda var-dövlət əldə edən özündən yaşca böyük kişi (Abbas Qəhrəmanov) ilə ailə qurmağa məcbur olur. Çox keçmir, istəməyərək qurulan ailənin aqibəti ayrılıq və faciə ilə nəticələnir. Toydan sonra əri gəlini evdə qoyub, həmişəlik Rusiyaya qayıdır. Rüsvay olmuş gəlin, düşdüyü pis vəziyyətdən yeganə çıxış yolunu tapır.

Film haqqında
-------------

Film rejissor Mirbala Səlimlinin quruluşçu rejissor kimi kinoda ilk işidir. Həmçinin film rejissorun diplom işidir.

Filmin heyəti
-------------

### Film üzərində işləyənlər

**Quruluşçu rejissor:** Mirbala Səlimli (Mirbala Səlimov kimi)
**Ssenari müəllifi:** Mirbala Səlimli, Vaqif Aslan
**Quruluşçu operator:** Kənan Məmmədov
**Quruluşçu rəssam:** Adil Azay
**Səs operatoru:** Əsəd Əsədov
**Musiqi tərtibatı:** Rauf Əliyev (Rafiq Əliyev kimi)
**Rejissor:** Arzu Urşan
**Operator:** Tərlan Babayev
**Montaj:** Gülşən Səlimova
**Qrim:** Babək Rüstəmov
**Filmin direktoru:** Arif Səfərov
**Bədii rəhbər:** Eldar Quliyev
### Rollarda

Sevinc Hüseynli — gəlin
Tural Ağayev — Kamran
Sidiqqə Heydərova (Siddiqə Heydərova kimi) — nənə
Abbas Qəhrəmanov — təzəbəy
Firəngiz Babayeva — ana
Xanlar Həşimzadə — Pişton
Zahid Mustafayev — qayınata
Qənirə Məmmədova — qayınana
İlahə Rzayeva — nəvə
Əbülfəz Salahov
Sima Şabanova (S.Şabanova kimi)
R.Xəlilməmmədov
V.Rəhimova
### Filmi səsləndirən

Zərnigar Ağakişiyeva — Qayınana (Qənirə Məmmədova) (titrlərdə yoxdur)

Sponsor
-------

Azərbaycan Respublikası Mədəniyyət Nazirliyi

Çəkilişə köməklik edən qurum
----------------------------

Şəki Şəhər Elektrik Şəbəkəsi

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 320; 379.

Xarici keçidlər
---------------

* Filmi izlə
Fransanın bütün 36 568 kommunasının sərhədlərinin xəritədə təyin olunması
**Kommuna** (*fr.* commune — «icma») — Fransanın inzibati-ərazi bölünməsinin beşinci səviyyəsinin vahidi; kənd sakinləri icması. Digər ölkələrdə fransız kommunası bələdiyyələrə, parislərə və daha çoxuna cavab verir.

Kommunalar ölkənin ən aşağı struktur səviyyəsini təmsil edirlər (özləri, bələdiyyə bölgələrinə bölünən Paris, Marsel və Lion şəhərləri istisna olmaqla). Orta əsrlərdən onlar Fransanın ən qədim inzibati vahidləridir (bundan sonra Fransada təxminən 60 min idi). Kommunalar 1789-cu ildə yaradılmış və 5 aprel 1884-cü il tarixli qanuna əsasən muxtariyyət qazanmışdır. Hər bir kommunada bələdiyyə başçısı və bələdiyyə məclisi mövcuddur; onlar əhalisindən asılı olmayaraq bütün kommunalarda səlahiyyətləri eynidır.

2015-ci ilin əvvəlində Fransada 36658 kommuna, o cümlədən metropolitədə 36.529 və xarici ərazilərdə 129 hesablanmışdır. Metropoldakı kommunaların orta sahəsi 14,88 km², ortalama orta dəyər isə 10,73 km². Kommunaların ortalama əhalisi 380 nəfərdir.

İstinadlar
----------

1. ↑  *lat.* communio — «icmalıq» sözündən
2. 1 2  "Commune" (fransız). INSEE. 2016-07-01 tarixində arxivləşdirilib. İstifadə tarixi: 2015-12-29.
3. ↑  "Circonscriptions administratives au 1er janvier 2015 : comparaisons départementales" (fransız). INSEE. 2015-09-25 tarixində arxivləşdirilib. İstifadə tarixi: 2015-12-29.
***Başlanğıc*** — 1981-ci ildə rejissor Vaqif Behbudov tərəfindən çəkilmiş qısametrajlı televiziya cizgi filmi. Film Mərkəzi Televiziyanın sifarişi ilə "Azərbaycantelefilm" tərəfindən istehsal olunub. Film yer üzündə sülhün qorunub saxlanmasının vacibliyindən söhbət açır. İki obrazın — xeyir və şərin simasında ehtimal edilir ki, çətinliklər aradan qaldırılacaq və əmin-amanlıq şəraitində yaşamaq mümkün olacaq.

Məzmun
------

Kukla filmi yer üzündə sülhün qorunub saxlanmasının vacibliyindən söhbət açır. İki obrazın-xeyir və şərin simasında ehtimal edilir ki, çətinliklər aradan qaldırılacaq və əmin-amanlıq şəraitində yaşamaq mümkün olacaq.

Festivallar və mükafatlar
-------------------------

1983-cü ildə Alma-Atada X Ümumittifaq televiziya filmləri festivalında ən yaxşı rejissor işinə görə rejissor Vaqif Behbudova Priz verilmişdir.

Film haqqında
-------------

Filmdə Moris Ravelin "Bolero" əsərindən istifadə olunmuşdur.

Filmin üzərində işləyənlər
--------------------------

Ssenari müəllifi: Rüstəm İbrahimbəyov
Rejissor: Vaqif Behbudov
Operator: Vaqif Behbudov
Rəssam: Fikrət Abbaszadə

İstinadlar
----------

1. 1 2 3  Aydın Kazımzadə. Azərbaycan kinosu — 1 (filmlərin izahlı kataloqu (1898–2002)). Bakı: 2003, səh. 197

Xarici keçidlər
---------------

* "Başlanğıc" animasiya filmi — YouTube

Həmçinin bax
------------

* Azərbaycan filmlərinin siyahısı
* 1981-ci ilin Azərbaycan filmləri
* 1980-ci illər Azərbaycan filmlərinin siyahısı
**Mavi süsən** (*lat.* Iris germanica) — bitkilər aləminin qulançarçiçəklilər dəstəsinin süsənkimilər fəsiləsinin süsən cinsinə aid bitki növü.

Botaniki xarakteristikası
-------------------------

Bu növ çoxillik ot bitkisi olub, iri, inkişaf edən, azbudaqlı kökə, aşağı tərəfdə isə çoxsaylı kökə malikdir. Kökümsovun zirvəsində 4-6 yarpaqları vardır. Yarpaqlarının hündürlüyü 1 m-ə qədər, göyümtül-yaşıl, tutqun, qılıncvari və paralel damarlıdır. Gövdə üzərində bir neçə iri, gözəl çiçəkləri olur. Çiçəkyanlığı sadə, tacabənzər, 3 xarici yarpaqcığının kənarları qatlanmış, 3 daxili yarpaqcığı isə yuxarıya doğru yönəlmişdir. Erkəkciyi 3 olub, yuxarı yarpaqcıq arasında yerləşmişdir. Aşağı yumurtalıqlı olub, üçyuvalıdır. Çiçəkləri tünd-bənövşəyi rəngli, qutucuqmeyvədir.

Kökü sıx, ağ kökümsovlu, yuxarı hissəsi yastılaşmış, gərilmiş, bir-iki şaxəyə ayrılmışdır. Bitkinin aşağı tərəfləri çoxsaylı, dairəvi tünd rəngli kökdən ibarətdir. Yuxarı tərəfi qabarıq, yastığabənər qalınlaşmış və köndələn istiqamlətli, üzərində kiçik tünd nöqtələr olmaqla, yarpaqlarında zəif damarlanma mövcuddur. Qazılaraq təzə çıxarılmış kökləri ot iyi verməklə, hava quruducusunda quruyarkən, xoşagələn bənövşə iyi verir.  

Plantasiyalarda kökümsovunu 2-3 il becərdikdən sonra payızda toplayırlar. Kökümsovu, yarpaqları və kökləri toplanılır. Kökümsovlarını axar suda yuduqdan sonra günəş altında qurutmaq lazımdır.

Tərkibi və təsiri
-----------------

Kökümsovunun tərkibində 0,1-0,2% efir yağı vardır. Efir yağının tərkibində miristin turşusu (80-90%) və keton iron vardır.

Su-spirt çıxarışından kompleks dərman preparatları "Bitner" və "Mayrera" balzamları hazırlanır. 

Öskürəkkəsici dərmanlar.

Avropa və Britaniya farmokopeyasında əsasən kökümsovundan dərman hazırlanır. Hindistan farmokopeyasında büzücü, işlədici və sidikqovucu dərmanlar, Avropa ölkələrinin farmokopeyasında isə tərqovucu, öskürəkkəsici və işlədici kimi istifadə edilir. Kökündən parfümeriyada, diş məcunlarının hazırlanmasında və konditer sahəsində istifadə edilir.

İstinadlar
----------

1. ↑  *Linnaeus C.* Species Plantarum (lat.): Exhibentes plantas rite cognitas ad genera relatas. 1753. C. 1. S. 38.

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q161734
* Wikispecies: Iris × germanica
* APA: 4310
* APDB: 21737
* APNI: 77618
* BioLib: 42060
* BOLD: 367490
* Calflora: 8605
* Ecocrop: 6952
* eFloraSA: Iris\_germanica
* EoL: 490948
* EPPO: IRIGE
* EUNIS: 186614
* FloraBase: 1531
* FNA: 200028171
* FoAO2: Iris germanica
* GBIF: 5298069
* GRIN: 20310
* iNaturalist: 57097
* IPNI: 438637-1
* IRMNG: 10205531
* ITIS: 43207
* MichiganFlora: 1473
* MoBotPF: 281085
* NBN: NBNSYS0000002270
* NCBI: 34205
* NSWFlora: Iris~germanica
* NZOR: 663d62ac-a585-455a-a8d8-ba25f516c0dc
* NZPCN: 4102
* PalDat: Iris\_germanica
* PfaF: Iris germanica
* PFI: 7028
* Plant List: kew-321867
* PLANTS: IRGE
* POWO: urn:lsid:ipni.org:names:438637-1
* Tropicos: 16600053
* VASCAN: 6177
* VicFlora: d1912937-af72-4f07-97e0-563640710d74
* WisFlora: 9003

 |
***Bakının qonağı-VII Ümumittifaq Kinofestivalı*** qısametrajlı sənədli filmi rejissor Ruslan Şahmalıyev tərəfindən 1974-cü ildə çəkilmişdir. "Azərbaycanfilm" kinostudiyasında istehsal edilmişdir. Film-reportaj 1974-cü ilin aprel ayında Bakıda keçirilmiş VII Ümumittifaq kinofestivalı haqındadır.

Məzmun
------

Film-reportaj 1974-cü ilin aprel ayında Bakıda keçirilmiş VII Ümumittifaq kinofestivalı haqındadır. Filmdə sovet kino sənəti xadimlərinin Bakıya gəlməsi, kinofestivalın təntənəli açılış və bağlanışı, baxışın qaliblərinə mükafatların təqdim olunması, qonaqların şəhərlə tanışlığı, onların respublikanın şəhər və kəndlərinə səfərləri öz əksini tapmışdır. Bu, festivalın kino gündəliyidir.

Filmin üzərində işləyənlər
--------------------------

Ssenari müəllifi: Ruslan Şahmalıyev  

Rejissor: Ruslan Şahmalıyev  

Operator: Əlibala Ələkbərov, Tofiq Sultanov, Mehman Dadaşov

İstinadlar
----------

1. ↑  Aydın Kazımzadə. Azərbaycan kinosu — 2 (filmlərin izahlı kataloqu (1898-2002)). Bakı: 2003, səh. 163

Mənbə
-----

Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 235-258.

Həmçinin bax
------------

Azərbaycan filmlərinin siyahısı  

1974-cü ilin Azərbaycan filmləri  

1970-ci illər Azərbaycan filmlərinin siyahısı
**Oktaqon** – 1980-cı ildə Çak Norrisin iştirakı ilə çəkilən ABŞ filmidir.

Məzmun
------

Varlı qadın Castin bandanın təhdidlərinə məruz qalır. Bu səbəbdən özünə ən yaxşı cangüdən tapmaq istəyir. Castin karate üzrə keçmiş dünya çempionu Skott Ceymsi onu qoruması üçün təyin etmək istəyir. Amma Skott Ceyms əvəlcə onunla razılaşmaq istəmir. Bir müddətdən sonra Skott öyrənir ki, həmin nindza bandanın başçısı Seykuradır. Skott uşaqlıq vaxtlarında onunla birlikdə döyüş sənətini bir müəllimdən öyrənmişdir. Skott həmin müddətdə döyüş qabiliyyətinə görə Seykuradan fərqlənirdi. Bu isə Seykuranın ona paxıllıq etməsinə gətirib çıxarırdı. Bir neçə müddət keçdikdən sonra Castin gecə vaxtı yolda gedərkən ona atəş açılır və Castin ölür. Ona yetişən Skott Castinin öldüyünü görür. Həmin müddətdən etibarən Skott üçün vəziyyət daha da gərginləşir...

Rollarda
--------

| **Ad** | **Rol** |
| --- | --- |
| Çak Norris | Skott Ceyms |
| Karen Karlson | Castin Ventvort |
| Li Van Klif | Mak Karn |
| Tadaşi Yamaşita | Seykura |
| Karol Baqdasarian | Aura |
| Riçard Norton | kaskadyorlardan biri |
| Art Hindle | A.J. |
| Kim Lenkford | Nensi |
| Kurt Qreyson | Doqqo |
| Yuki Şimoda | Katsumoto |

İstinadlar
----------

1. ↑  "The Octagon (1980)". Box Office Mojo. 30 July 2012 tarixində arxivləşdirilib. İstifadə tarixi: 28 July 2011.

Xarici keçidlər
---------------

* *«Oktaqon»* — Internet Movie Database saytında.

* Filmin resenziyası  (ing.)
**Olumla ölüm arasındakı ömür. Hamlet Qurbanov** — rejissor Sənan Sultanovun 2015-ci ildə Azərbaycan Televiziyasında çəkdiyi sənədli film.

Məzmun
------

Filmdə görkəmli teatr və kino aktyoru, Azərbaycanın əməkdar artisti Hamlet Qurbanovun həyat və yaradıcılığına həsr olunur.

Film haqqında
-------------

Filmdə Azərbaycan radiosunda radio müsahibədən, "Dəli yığınacağı", "Əliqulu evlənir" teatr tamaşalarının, Azərbaycan Televiziyasında "Mehmanxana sahibəsi", "Yollar görüşəndə...", "Atayevlər ailəsi", "Evləri köndələn yar", "Topal Teymur", "Qapalı orbit" televiziya tamaşalarının, eləcə də "Dağ meşəsindən keçərkən...", "Sevil", "Dədə Qorqud", "Anlamaq istəyirəm", "Babamızın babasının babası", "Cin mikrorayonda", "Bağ mövsümü", "O dünyadan salam" filmlərinin kadrlarından istifadə edilmişdir.

Filmin heyəti
-------------

### Film üzərində işləyənlər

**Müəllif:** Yaqub Əlioğlu
**Rejissor:** Sənan Sultanov
**Operator:** Elşən Bədəlov
**Montaj:** Rəşad Rəhimov, Araz Əjdərov
**Rejissor assistenti:** Mikayıl Əjdəroğlu, Samir Məlikov
**Qrafika:** Təkin Əfəndiyev
**Musiqi tərtibatı:** Əliabbas Qasımov
**Geyim:** İradə Həyatova
**Videomateriallar:** Cavid Babayev
**Mətni oxuyan:** Ədalət Məmmədov (əməkdar artist)
**İnzibatçı:** Etibar Almazov
**Redaktor:** Səyavuş Məmmədov
### Rollarda

Mahir Mirişov
Zülfəli Adıgözəlov
Gülxar Şamxalova
### Filmdə iştirak edənlər

Hamlet Qurbanov (şəkil; əməkdar artist)
Ağadadaş Qurbanov (şəkil; xalq artisti)
Gülxar Həsənova (şəkil; opera müğənnisi)
İlyas Əfəndiyev (arxiv; xalq yazıçısı)
Elçin (şəkil; xalq yazıçısı)
Tofiq Tağızadə (arxiv; kinorejissor)
Oqtay Mirqasımov (şəkil; kinorejissor)

Xarici keçidlər
---------------

* Filmi izlə
**Transgaz** (*rum.* Societatea Națională de Transport de Gaze Naturale Transgaz S.A. Mediaș) — Rumıniyada təbii qazın istehsalı, emalı və nəqli üzrə dövlət şirkəti. 334 saylı qeydiyyat şəhadətnaməsi Rumıniya Hökuməti tərəfindən 28 aprel 2000-ci ildə verilmişdir. Romgaz şirkətinin törəməsidir. Şirkət tərəfindən nəql olunan təbii qazın həcmi 30 milyard m³, boru kəmərlərinin ümumi uzunluğu 13 min km təşkil edir. Transgaz Nabukko qaz kəməri layihəsində tərəfdaşdır.

Fəaliyyəti
----------

Şirkətin əsas fəaliyyəti qaz nəqliyyatı, təbii qaz istehsalı sahəsində tədqiqat və hasilat: xüsusilə xüsusi tranzit boru kəmərlərinin və əlaqəli texnoloji qurğuların monitorinqi, istismarı və texniki xidmətləri özündə birləşdirir. Bu borular Rusiya və Rumıniyadan təbii qazın Dobruca vasitəsilə Balkan yarımadasına tranzitlə nəql edilməsi üçün nəzərdə tutulmuşdur. Gücü ildə 30 milyard kubmetr qaz təşkil edir və beynəlxalq tranzit (54 bar) istisna olmaqla, diametri 50 ilə 1200 mm, təzyiqi 6 ilə 35 bar olan ümumi uzunluğu 13 min km olan boru kəmərləri ilə təmin edilir.

Transgazın səhmdarları Rumıniya İqtisadiyyat Nazirliyi (58.51%), hüquqi şəxslər (30.73% - məsələn, Fondul Proprietatea) və fərdi şəxslərdir (10.76%). Şirkət qaz istehsal edən şirkətlər (Romgaz, Petrom və s.) və səlahiyyətli distribütorlar (E.ON Gaz România və GDF SUEZ Energy Romania) arasında yeganə milli qaz daşıyıcısıdır.

Qazın nəqli
-----------

* Macarıstan: Arad — Seqed boru kəməri;
* Ukrayna: Çernovsı — Siret boru kəməri;
* Bolqarıstan: Neqru Vode (Konstanța) və Curcu — Ruse boru kəməri;
* Moldova: Yaş — Unqen (27 avqust 2014-ci ildən)

Buxarest birjası
----------------

26 noyabr 2007-ci ildə Transgaz yerli bazarda 84 milyon dollar qazanmaq istəyən ilkin təklifini etdi və ilk təklifin sonunda şirkət 2,52 milyard dollar qazandı. Bununlada 2006-cı ildə 308 milyon dollar qazanc əldə edən Transelektriki üstələdi. 15 aprel 2013-cü il tarixində şirkətin 15% səhmini satmaq üçün ikinci bir ictimai təklif gəldi: bu ona 95 milyon dollar gəlir gətirdi.

İstinadlar
----------

1. ↑  "Moldova no longer 100% dependent on Russian gas amid EU pipeline inauguration" (ingilis). moldova.org. 27 August 2014. 2014-09-29 tarixində arxivləşdirilib. İstifadə tarixi: 27 August 2014.
2. ↑  "Romania Raised $95 Million From IMF-Pledged Transgaz Sale". Reuters. 17 April 2013. 24 April 2013 tarixində arxivləşdirilib. İstifadə tarixi: 8 May 2013.